A Vajdaság autonóm tartományi általános és középiskolai oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 10. szakaszának és a Tartományi Közigazgatásról szóló tartományi képviselőházi rendelet (VAT Hivatalos Lapja, 37/2017., 54/2014. szám – más határozat, 37/2016. és 29/2017. szám) 15. szakasza és 16. szakaszának 2. bekezdése alapján, a tartományi titkár

**SZABÁLYZATOT**

hoz

**A TARTOMÁNYI, OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A KÉT TANÍTÁSI NYELVEN OKTATÓ VAJDASÁG AUTONÓM TARTOMÁNYI ÁLTALÁNOS- ÉS KÖZÉPISKOLÁK FINANSZÍROZÁSÁRA ÉS TÁRSFINANSZÍROZÁSÁRA VALÓ ODAÍTÉLÉSÉRŐL**

**1. szakasz**

Jelen szabályzat rendelkezik a Vajdaság autonóm tartományi két tanítási nyelven oktató általános- és középiskolák (a továbbiakban: két tanítási nyelvű iskolák) finanszírozására és társfinanszírozására szánt költségvetési eszközök felosztásának módjáról és mércéiről.

A jelen szakasz 1. bekezdésében említett eszközök rendeltetése:

1. a két tannyelvű oktatás megvalósításához szükséges felszerelés beszerzése és
2. a két tannyelvű oktatást megvalósítók finanszírozása, oktatási anyagköltségek, a foglalkoztatottak szakmai továbbképzése – pedagógusképzés (hazai és külföldi), szakirodalom és didaktikai eszközök költségei, a Cambridge Központ licence utáni évi tagsági díj és az IB – nemzetközi érettségi utáni tagsági díj, valamint a két tannyelvű oktatás megvalósítását szolgáló valamennyi egyéb költség finanszírozására.

A jelen szakasz 2. bekezdésében jelölt rendeltetésre szánt eszközöket Vajdaság Autonóm Tartomány költségvetésének (a továbbakban: Vajdaság AT költségvetése) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbakban: Tartományi Titkárság) külön költségvetési fejezetében vezetett eszközök biztosítják.

**2. szakasz**

Az eszközök odaítélésére azok az általános és középiskolai intézmények jogosulnak, amelyek a két tannyelvű oktatáshoz megszerezték az Oktatási, Tudományügyi és Technológiai Fejlesztési Minisztérium (a továbbiakban: Minisztérium) jóváhagyását.

**3. szakasz**

A jelen szabályzat 1. szakaszában szereplő két tanítási nyelvű iskolák finanszírozása és társfinanszírozása a Tartományi Titkárság évente legalább egyszer meghirdetett pályázata útján történik (a továbbiakban: pályázat), a Tartományi Titkárság pénzügyi tervével összhangban.

A pályázat tartalmazza a pályázat kiírásának jogcímét képező aktus megnevezésére, a pályázat szerint felosztható eszközök teljes összegére, a pályázók körére és az eszközök rendeltetésére, a pályázati kérelmek rangsorolásának mércéire, illetve a felosztásra szánt eszközök összegére és rendeltetésére, a pályázati kérelmek benyújtásának módjára és határidejére vonatkozó, valamint a pályázat lebonyolítása tekintetében egyéb jelentős adatokat.

**4. szakasz**

A pályázatot közzé kell tenni a Tartományi Titkárság hivatalos honlapján, Vajdaság Autonóm Tartomány Hivatalos Lapjában, valamint egy, a Vajdaság AT egész területét lefedő tömegtájékoztatási eszközben.

A pályázat meghirdethető a Vajdaság AT közigazgatási szervei munkájában hivatalos használatban levő nemzeti kisebbségi – nemzeti közösségi nyelveken is.

**5. szakasz**

A pályázati kérelmet írásban, a Tartományi Titkárság honlapján közzétett egységes formanyomtatványon kell benyújtani, amelynek tartalmaznia kell a program, illetve projekt leírását, célját és pénzügyi tervét, valamint befejezésének határidejét.

**6. szakasz**

A pályázati kérelemhez mellékelni kell:

1. a minisztériumi jóváhagyást tartalmazó irat fénymásolatát,
2. a programköltségekre, felszerelés beszerzésére vonatkozó kötetlen ajánlat-előszámlát (költségszámítás).

A Titkárság fenntartja a jogot, hogy a pályázótól, szükség szerint, további dokumentumokat és információkat kérjen.

A késedelmes és hiányos pályázatokat a bizottság nem veszi figyelembe.

**7. szakasz**

Az oktatási ügyekben illetékes tartományi titkár (a továbbiakban: tartományi titkár) bizottságot alakít a két tanítási nyelven oktató Vajdaság autonóm tarományi általános- és középiskolák számára eszközök odaítélésére meghirdetett pályázat lebonyolítására (a továbbiakban: bizottság).

A bizottság megvitatja a benyújtott pályázati kérelmeket.

A bizottság megállapítja a pályázati feltételek teljesítését.

A pályázati kérelmek megvitatását követően, a bizottság összeállítja az eszközök odaítélésére vonatkozó, indokolással ellátott javaslatot, és azt megküldi a tartományi titkárnak.

**8. szakasz**

A tartományi titkár áttekinti a bizottság javaslatát, és határozattal dönt az eszközök elosztásáról a felhasználók javára.

A jelen szakasz 1. bekezdésében említett határozat végleges.

A jelen szakasz 1. bekezdésében említett határozat táblázatos kimutatásban tartalmazza az eszközök odaítélésére vonatkozó adatokat, és azt közzé kell tenni a Tartományi Titkárság honlapján.

A Tartományi Titkárság írásban tájékoztatja a pályázókat a pályázati eredményekről, ha úgy ítéli meg, hogy írásban is tájékoztatnia kell a pályázót.

**9. szakasz**

Az odaítélendő eszközök összegének meghatározása során, a jelen szabályzat 1. szakasz 2. bekezdésének 1. pontjában tartalmazott rendeltetésre a következő mércéket kell alkalmazni:

– a két tannyelvű tagozatok számát,

– a két tannyelven oktatott tantárgyak számát.

Az odaítélendő eszközök összegének meghatározása során, a jelen szabályzat 1. szakasz 2. bekezdésének 2. pontjában tartalmazott rendeltetésre a következő mércéket kell alkalmazni:

– a két tannyelvű oktatásban résztvevő tanárok létszáma,

– a két tannyelvű oktatással felölelt tanulók száma,

– az indokoltságot a két tannyelvű oktatás további fejlesztése értelmében (a Cambridge Központ licence és/vagy nemzetközi érettségi).

**10. szakasz**

A Titkárság az eszközök odítélésével kapcsolatos kötelezettséget szerződés alapján vállalja, a költségvetési rendszerről rendelkező törvénnyel összhangban.

**11. szakasz**

A felhasználó köteles az odaítélt eszközöket rendeltetésszerűen és jogszerűen használni, a fennmaradó összeget pedig visszafizetni Vajdaság AT költségvetésébe.

A felhasználó köteles az eszközök felhasználásáról beszámolót benyújtani, az eszközök rendeltetésének megvalósítására megállapított határidőt követő legkésőbb 15 (tizenöt) napon belül, a felhatalmazott személyek által hitelesített vonatkozó dokumentumokkal egyetemben.

A felhasználó köteles az odaítélt eszközöket visszafizetni Vajdaság AT költségvetésébe, ha megállapítást nyer, hogy az odaítélt eszközöket nem rendeltetésszerűen használja.

Ha a felhasználó nem nyújtja be a jelen szakasz 2. bekezdésében említett beszámolót, elveszti a további programokra, illetve projektekre való pályázási jogosultságát.

Ha felmerül annak gyanúja, hogy az odaítélt eszközök felhasználása egyes esetekben nem rendeltetés szerint történt, a Tartományi Titkárság az eszközök rendeltetés szerinti és jogszerű használatának felülvizsgálatára irányuló eljárást indít a költségvetési felügyeletre illetékes tartományi közigazgatási szervnél.

**12. szakasz**

Jelen szabályzat hatálybalépésének napján hatályát veszti a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság autonóm tartományi két tanítási nyelvű oktatást megvalósító általános- és középiskolák finanszírozására és társfinanszírozására szánt költségvetési eszközök felosztásáról szóló szabályzata (VAT Hivatalos Lapja, 6/2017. szám).

**13. szakasz**

Jelen szabályzat Vajdaság Autonóm Tartomány Hivatalos Lapjában való közzétételének napján lép hatályba, és közzé kell tenni a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság honlapján.

**TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG**

Szám: 128-451-72/2018-01.

Újvidék, 2018. február 6.